Universis presentes litteras inspecturis, Henricus, Soliaci dominus, salutem in Domino. Noverit universitas vestra quod nos, pro amore Dei et remedio anime nostre, cartam proavi nostri bone memorie Gilonis, domini Soliacensis, quam super rebus illis quas habebat in villa de Castellione super Ligerim ecclesie Sancti Benedicti concessit ratam et gratam habemus et approbamus, statuentes quod neque nos neque successores nostri in eadem villa vel pertinentiis ejus nihil penitus reclamemus nisi solummodo ea que in predicta carta continentur. In cujus rei testimonium, presentes litteras fieri et sigilli nostri fecimus munimine roborari. Actum anno Domini millesimo ducentesimo vicesimo quinto.